Direcció del projecte/coordinació de l'activitat: Agrupación Pirenaica FORESPIR
El projecte GREEN és un projecte de cooperació transfronterera entre espais naturals del Pirineu.
Es reuneixen socis espanyols, andorrans i francesos que comparteixen reptes similars com la preservació, gestió i posada en valor dels territoris del massís pirinenc.
La serralada del Pirineu és una gran reserva de biodiversitat caracteritzada per una forta diversitat de medis naturals, i d'espècies extraordinàries.
L'alt valor natural d'aquests ecosistemes es reflecteix en la multitud d'entitats que protegeixen, dinamitzen, posen en valor, acompanyen i gestionen aquests territoris i aquests ecosistemes: parcs nacionals, parcs naturals regionals, parcs naturals, reserves naturals regionals, reserves de biodiversitat, protecció de biòtop, ens conservadors d'espais naturals, reserves biològiques, etc.
La presència de medis naturals similars i problemàtiques de conservació d'hàbitats o d'espècies similars, o l'existència d'iniciatives complementàries pel que fa a la protecció ambiental, han conduït a aquests espais naturals a cooperar per tal de posar en marxa entre juny 2016 i maig 2019 el projecte GREEN "Gestió i posada en xarxa dels Espais Naturals del Pirineu".
El projecte GREEN pretén reforçar la coordinació entre espais naturals i els seus gestors: Concretant la posada en xarxa dels gestors dels espais naturals del Pirineu; compartint els coneixements, les pràctiques de gestió i els desafiaments de cada espai natural; portant a terme accions específiques de restauració, conservació o gestió en tres tipus de mitjans prioritaris; informant la societat, els responsables i els actors locals sobre els reptes específics de la biodiversitat del Pirineu.
La part del projecte que ha estat més directament impulsada des del DTES és la corresponent a: Millorar el coneixement i la conservació dels estanys dels Pirineus a partir de crear una xarxa de llacs repartits pels Pirineus que serveixin de punt de partida per establir un seguiment a llarg termini de la biodiversitat d'aquests ecosistemes, utilitzant una metodologia estandarditzada en tota la serralada.
Conservar i restaurar les zones de torberes i estudiar l'afectació de la ramaderia mitjançant experiències d'exclusió de pastura en àrees de mollera d'alta muntanya.
a) Constituir una xarxa de cooperació i intercanvi d'experiències per tal d'unir esforços a favor de la conservació i la gestió de la biodiversitat dels Pirineus.
b) Millorar la biodiversitat dels medis forestals a través de l'avaluació de pràctiques forestals a escala del massís del Pirineu i duent a terme accions pilot sobre dos desafiaments prioritaris: la maduresa biològica de les masses forestals i la pressió dels ungulats.
c) Millorar la biodiversitat dels medis agro-pastorals a través del manteniment d'un mosaic entre hàbitats oberts.
Es busca el manteniment d'un equilibri entre hàbitats de matolls i prats o pastures d'altura, treballant al mateix temps sobre els aspectes socioeconòmics i ecològics.
d) Millorar la biodiversitat dels medis aquàtics a través de millorar el coneixement dels llacs i estanys del massís pirinenc, constituir una xarxa d'observació de l'impacte del canvi global sobre la seva biodiversitat i conservar i restaurar ambients torbosos i pre-torbosos.
- Millorar la coordinació transfronterera en la conservació de la biodiversitat.
- Realitzar accions pilot per avaluar les pràctiques forestals.
- Constituir una xarxa d'observació de l'impacte del canvi global sobre la biodiversitat.
Es millora la coordinació entre els gestors dels espais naturals transfronterers que solen treballar de forma descoordinada.
S'aporta informació verificada experimentalment sobre els resultats de la gestió i es preveu realitzar una gestió adaptativa en funció dels resultats obtinguts.